Sivert Bragstad (ordfører Sandvollan)

Sivert Bragstad (født 24. august 1895, død 1. juni 1966) var gårdbruker på Bragstad i Inderøy kommune og ordfører i Sandvollan kommune fra 1932 til 1934. Han representerte Bondepartiet, og var sønnesønn av Sivert Bragstad som var ordfører i Inderøy 1862-63.«Dødsfall». Trønder-Avisa, 3. juni 1966Folketelling 1875 for 1729 Inderøy herred – Bragstad; DigitalarkivetFolketelling 1900 for 1729 Inderøy herred – Bragstad; DigitalarkivetFolketelling 1910 for 1728 Sandvollan herred – Bragstad; Digitalarkivet

Han gikk på Sund folkehøgskole både 1912–13 og 1914–15.Olav Andreas Moen. «Hustad/Sandvollan kommune 1907 -1962». Eynni Idri; årbok utgitt av Inderøy museums- og historielag, 1998 Senere gikk han på Mære landbruksskole i 1922, men måtte avbryte skolegangen for å ta over gården da faren Elisæus Bragstad døde. Ved siden av gårdsdriften var han styreformann for Hustad meieri, styremedlem i Inderøy Sparebank, herredsstyremedlem fra 1926 og aktiv som dommer ved husdyrutstillinger. Han var også engasjert i husdyravl. 

Som sønnesønn av Sivert Bragstad hadde han flere kjente onkler og andre slektninger. Mora Berntine Tørrisdatter Koa var søster av Røras ordfører Johan Koa, og Sivert overtok gården Koa etter den ugifte onkelen.  

 Referanser 

Kategori:Ordførere i Sandvollan
Kategori:Sp-ordførere i Nord-Trøndelag
Kategori:Personer fra Inderøy kommune